രാജ്യത്തെ എറ്റവും നീളം കൂടിയ കടല്പ്പാതയായി മുംബൈ ട്രാന്സ് ഹാര്ബര് ലിങ്ക് പദ്ധതി രാജ്യത്തെ എറ്റവും നീളം കൂടിയ കടല്പ്പാതയായി മുംബൈ ട്രാന്സ് ഹാര്ബര് ലിങ്ക് പദ്ധതി.ട്രാഫിക് തിരക്കുകള് കുറയ്ക്കുക എന്നതിനൊപ്പം സാമൂഹികസാമ്ബത്തിക വികസനത്തിലും പുതിയൊരു മുന്നേറ്റമായിരിക്കും ഈ പാലം യാഥാര്ഥ്യമാകുന്നതോടെ രാജ്യം കാണുക. 22 കിലോ മീറ്റര് നീളമേറിയ കടല്പ്പാലം, അതില് പതിനാറര കിലോ മീറ്റര് കടലിന് മുകളിലൂടെയുള്ള യാത്ര. വര്ഷങ്ങള്ക്ക് മുമ്ബ് വിഭാവനം ചെയ്ത ഈ പദ്ധതി 2022 ആകുന്നതോടെ പൂര്ത്തിയാക്കാനാകുമെന്നാണ് പ്രതീക്ഷിക്കുന്നത്. ദക്ഷിണ മുംബൈയിലെ സെവ്രിയില് നിന്ന് തുടങ്ങി എലിഫന്റാ ദ്വീപിന്റെ വടക്കു വശത്തു കൂടി താനെ കടലിടുക്ക് മുറിച്ചുകടന്ന് നവസേവയ്ക്കടുത്തുള്ള ചിര്ലെ ഗ്രാമത്തിലാണ് പാലം അവസാനിക്കുന്നത്. നവി മുംബൈയെ മുംബൈയുമായി ബന്ധിപ്പിക്കുന്ന കടല്പ്പാലം യാഥാര്ഥ്യമാകുന്നതോടെ യാത്രാ സമയം ചുരുക്കുകയും ഇന്ധനം ലാഭിക്കുകയും ചെയ്യാം. നവി മുംബൈയുടെ വികസനം, മുംബൈയിലെ തിരക്ക് കുറയ്ക്കല്, നവി മുംബൈ അന്താരാഷ്ട്ര വിമാനത്താവളത്തിലേക്ക് വേഗത്തിലെത്താന് സാധിക്കുക, പുണെ എക്സ്പ്രസ് വേയിലേക്ക് ബന്ധിപ്പിക്കല് തുടങ്ങി ലക്ഷ്യങ്ങളോടെയാണ് പദ്ധതി രൂപകല്പന ചെയ്തിരിക്കുന്നത്. നിര്മാണം പൂര്ത്തിയാകുമ്ബോള് ഇന്ത്യയിലെ ഏറ്റവും നീളം കൂടിയ കടല്പ്പാലമായി മുംബൈ ട്രാന്സ് ഹാര്ബര് ലിങ്ക് മാറും.The post രാജ്യത്തെ എറ്റവും നീളം കൂടിയ കടല്പ്പാതയായി മുംബൈ ട്രാന്സ് ഹാര്ബര് ലിങ്ക് പദ്ധതി first appeared on MalayalamExpressOnline.